**Jonne Tammela** (s. 5. elokuuta 1997 Ylivieska) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan vasen laitahyökkääjä, mutta Tammela osaa pelata myös keskellä.

Ura
---

### Seuraura

Tammela aloitti jääkiekkoilun Ylivieskan Jääkarhuissa jo nelivuotiaana. Kaudella 2011–2012 hän toimi YJK:n ja JHT Kalajoen yhdistetyn C-juniorijoukkueen kapteenina. Tammela oli joukkueen paras pistemies ja maalintekijä C-nuorten SM-karsinnoissa tehoilla 8+6=14 sekä C-nuorten I-divisioonan runkosarjassa tehoilla 41+43=84, joilla hän oli myös YJK/JHT:n paras syöttäjä. Tammela sijoittui koko sarjan maalipörssissä toiseksi edellään vain Ässien Juho Lammikko sekä pistepörssissä kolmanneksi. Hän voitti myös koko kevään 2012 pudotuspelien piste- ja maalipörssin tehoilla 15+12=27. Tammelan kausi päättyi C-nuorten I-divisioonan mestaruuteen.

Kaudeksi 2012–2013 Tammela siirtyi JYPiin, jossa hänelle kertyi pelejä sekä A-, B- että C-nuorissa, mutta enimmäkseen B:ssä. Kaudeksi 2013–2014 Tammela siirtyi Kalevan Pallon A-nuoriin, mutta hän vahvisti kevätkaudella myös seuranjoukkueen B-nuoria, jonka paras maalintekijä Tammela oli pudotuspeleissä kuudella osumallaan Kasperi Kapasen kanssa. Hän voitti kauden päätteeksi B-nuorten SM-pronssia.

Huhtikuussa 2014 Tammela teki vuoden mittaisen SM-liigasopimuksen KalPan kanssa. Hän pelasi ensimmäisen miesten sarjaottelunsa 21. elokuuta 2014 Mestarien liigan avauskierroksella tšekkiläistä HC Sparta Prahaa vastaan. Tammela merkittiin KalPan 13. hyökkääjäksi. Liigadebyyttinsä hän teki 28. lokakuuta 2014 vieraissa Espoo Bluesia vastaan. Tammela merkittiin joukkueensa kolmosketjun oikeaan laitaan Mikael Ruohomaan ja Janne Kolehmaisen viereen. Hän sai ottelussa jääaikaa 9.01 minuuttia. Tammela avasi maalitilinsä SM-liigassa kahdella osumalla 13. tammikuuta 2015 vieraissa Turun Palloseuraa vastaan. Hänet palkittiin *Ilta-Sanomien* kolmen tähden tähtipelaajana ja myös Antti Aalto valitsi Tammelan legendojen tähtien ykköstähdeksi. Yhteensä hänen tulokaskautensa 2014–2015 toi 32 runkosarjaottelussa neljä maalia. Pudotuspeleissä Tammela pelasi neljä ottelua ilman tehopisteitä. Marraskuussa 2014 hän teki kaksivuotisen jatkosopimuksen KalPan kanssa.

Tampa Bay Lightning varasi Tammelan neljännellä kierroksella 118. pelaajana NHL:n varaustilaisuudessa 2015. Samana kesänä myös OHL-joukkue Peterborough Petes varasi hänet 15. pelaajana CHL:n varaustilaisuudessa, mutta Tammela jatkoi kaudella 2015–2016 uraansa kuitenkin KalPassa. Pääosin alkukauden loukkaantuminen ja alle 20-vuotiaiden MM-leiritys lyhensivät hänen runkosarjaansa 37 otteluun, joissa Tammela teki 13 tehopistettä. SM-liigakauden päätyttyä hän siirtyi vahvistamaan KalPan A-nuoria kevään 2016 pudotuspeleihin, jotka päättyivät SM-pronssiin.

Huhtikuussa 2016 Tammela teki kolmivuotisen NHL-tulokassopimuksen Tampa Bay Lightningin kanssa. Hän siirtyi loppukevääksi amatööritryout-sopimuksella AHL-joukkue Syracuse Crunchiin. Syksyn 2016 harjoitusleirin päätteeksi Lightning lähetti Tammelan hänet vuotta aiemmin varanneen OHL-joukkue Peterborough Petesin vahvuuteen. Hänen alkukautensa meni pilalle polvivamman vuoksi ja Tammela palasi kaukaloihin vasta marraskuussa 2016. Hänen polvensa ei kuitenkaan kestänyt ja Tammelan kausi 2016–2017 päättyi vain kahden runkosarjaottelun jälkeen. Hänen polvensa leikattiin tammikuussa 2017.

Kauden 2017–2018 Tammela aloitti nimettynä Syracuse Crunchin AHL-joukkueen vahvuuteen. Hän oli jälleen loukkaantumisen vuoksi pelaamatta koko alkukauden, kunnes tammikuussa 2018 Peterborough Petes kauppasi Tammelan OHL-oikeudet Sault Ste. Marie Greyhoundsiin vaihdossa ehdolliseen 15. kierroksen varausvuoroon kesälle 2018. Pian tämän jälkeen hän palasi kaukaloihin Crunchin paidassa. Tammela pelasi AHL:ssä loppukaudella 28 runkosarjaottelua tehopistein 3+3=6. Kaudella 2018–2019 hän pelasi Crunchissa 20 runkosarjaottelua tehopistein 1+3=4. Tammela pelasi yli puolet rikkonaisesta kaudestaan kuitenkin ECHL-joukkue Orlando Solar Bearsin vahvuudessa. Kauden jälkeen, toukokuussa 2019 Lightning asetti hänet ehdottomalle siirtolistalle aikomuksenaan ostaa Tammelan sopimus ulos. Lopulta mikään toinen NHL-seura ei napannut häntä organisaatioonsa vuorokauden kuluessa.

Tammela palasi kaudeksi 2019–2020 Suomeen ja siirtyi kaksivuotisella sopimuksella Rauman Lukkoon. Hänen seuravalintansa taustalla oli myös Tammelaa KalPassa valmentanut, Lukon päävalmentaja Pekka Virta. Tammela teki SM-liigan yhden kauden piste-ennätyksensä tehoilla 17+13=30. Hän oli Lukon kolmanneksi paras maalintekijä. Tammela teki SM-liigauransa ensimmäisen kypärätempun 18. joulukuuta 2019 vieraissa Helsingin IFK:ta vastaan. Hänen kolmas osumansa syntyi ylivoimalla ja se jäi Lukon 2–5-voittoon päättyneen ottelun voittomaaliksi. Tammela keräsi ottelussa myös yhden syöttöpisteen oltuaan kakkosyöttäjänä Justin Danforthin tekemään maaliin. Arttu Luttinen valitsi hänet ottelun Alumnien tähtien ykköstähdeksi. Kauden 2020–2021 päätteeksi Tammela voitti Suomen-mestaruuden.

Kaudeksi 2021–2022 Tammela siirtyi kaksivuotisella sopimuksella Turun Palloseuraan. Hän aloitti kautensa vasta marraskuussa 2021 oltuaan sivussa alkukauden. Tammela pelasi runkosarjassa 37 ottelua ja hän jakoi 12 osumallaan joukkueen sisäisen maalipörssin kolmannen sijan Jack Rodewaldin kanssa. Tammela kärsi loukkaantumisista myös pudotuspeleissä, jotka päättyivät hänellä viidenteen välieräotteluun, kun Ilveksen Tuomas Salmela taklasi Tammelaa maalin takana. Hän voitti kauden päätteeksi SM-hopeaa.

Tammela jakoi kaudella 2022–2023 tehoilla 9+13=22 TPS:n sisäisen pistepörssin neljännen sijan Topias Haapasen kanssa. Pudotuspelien ensimmäisen kierroksen toisessa ottelussa 14. maaliskuuta 2023 Porin Ässiä vastaan hän teki joukkueensa 3–2-voittomaalin ylivoimalla 3.26 minuuttia ennen varsinaisen peliajan päättymistä. Antti Aalto valitsi Tammelan ottelun Alumnien tähtien ykköstähdeksi. TPS kuitenkin hävisi ottelusarjan seuraavassa ottelussa Ässien edettyä puolivälieriin voitoin 2–1.

Kaudeksi 2023–2024 Tammela siirtyi vuoden mittaisella sopimuksella Saimaan Palloon. Hän oli kuitenkin alkukauden sivussa vamman vuoksi, kunnes Tammela palasi kaukaloihin joulukuussa 2023.

### Maajoukkueura

Tammela pelasi alle 18-vuotiaiden MM-kilpailuissa vuonna 2015, jolloin hän voitti hopeaa. Tammela pelasi myös alle 18-vuotiaiden Ivan Hlinkan muistoturnauksessa vuonna 2014. Hän putosi viimeisten joukossa alle 20-vuotiaiden MM-leiriryhmästä vuoden 2016 turnaukseen. Yhteensä Tammela on pelannut 17 nuorten ja 48 poikien maaottelua tehopistein 17+37=54.

Muuta
-----

Tammelan isä Pasi on entinen alempien sarjojen hyökkääjä. Hänen pikkuveljensä Jussi pelaa hyökkääjänä Norjan Fjordkraft-ligaenin Ringerike IK:ssa ja Jeremi hyökkääjänä Tapparan organisaatiossa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | JYP | A-SM | 10 | 1 | 2 | 3 | 18 | 3 | 1 | 0 | 1 | 0 |
| 2013–2014 | KalPa | A-SM | 24 | 5 | 11 | 16 | 12 | – | – | – | – | – |
| 2014–2015 | KalPa | A-SM | 26 | 11 | 16 | 27 | 26 | – | – | – | – | – |  |  |  |  |  |  | U18 | 7 | 1 | 4 | 5 | 4 |
|  | KalPa | SM-liiga | 32 | 4 | 0 | 4 | 6 | 4 | 0 | 0 | 0 | 4 |
| 2015–2016 | KalPa | A-SM | – | – | – | – | – | 8 | 2 | 3 | 5 | 6 |
|  | KalPa | SM-liiga | 37 | 5 | 8 | 13 | 16 | 3 | 0 | 0 | 0 | 2 |
|  | Syracuse Crunch | AHL | 3 | 0 | 1 | 1 | 0 | – | – | – | – | – |
| 2016–2017 | Peterborough Petes | OHL | 2 | 1 | 0 | 1 | 0 | – | – | – | – | – |
| 2017–2018 | Syracuse Crunch | AHL | 28 | 3 | 3 | 6 | 16 | – | – | – | – | – |
| 2018–2019 | Syracuse Crunch | AHL | 20 | 1 | 3 | 4 | 8 | – | – | – | – | – |
|  | Orlando Solar Bears | ECHL | 23 | 13 | 13 | 26 | 18 | 9 | 1 | 4 | 5 | 19 |
| 2019–2020 | Lukko | SM-liiga | 59 | 17 | 13 | 30 | 42 | – | – | – | – | – |
| 2020–2021 | Lukko | SM-liiga | 53 | 13 | 8 | 21 | 24 | 11 | 2 | 1 | 3 | 2 | Kanada-malja |
| 2021–2022 | TPS | SM-liiga | 37 | 12 | 6 | 18 | 41 | 9 | 0 | 2 | 2 | 25 |
| 2022–2023 | TPS | SM-liiga | 57 | 9 | 13 | 22 | 36 | 3 | 1 | 0 | 1 | 6 |
| 2023–2024 | SaiPa | SM-liiga | 33 | 10 | 10 | 20 | 37 | – | – | – | – | – |
| 7 kautta | yhteensä | SM-liiga | 308 | 70 | 58 | 128 | 202 | 30 | 3 | 3 | 6 | 39 |
| 3 kautta | yhteensä | AHL | 51 | 4 | 7 | 11 | 24 | – | – | – | – | – |
| 1 kausi | yhteensä | ECHL | 23 | 13 | 13 | 26 | 18 | 9 | 1 | 4 | 5 | 19 |

Lähteet
-------

* Jonne Tammela The Internet Hockey Databasessa (englanniksi)
* Jonne Tammela Eurohockey-sivustolla (englanniksi)
* Jonne Tammela *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jonne Tammela *Elite Prospects*. Everysport Media Group AB.  (englanniksi)
2. 1 2  Jonne Tammela The Internet Hockey Databasessa (englanniksi)
3. ↑  Tilastot - Jonne Tammela - Kausi 2022-2023 *liiga.fi*. Jääkiekon SM-liiga Oy. Viitattu 1.5.2023.
4. ↑  Silvennoinen, Markku: Silvennoisen Suvivieras, osa3: Jonne Tammela *hc.tps.fi*.  16.7.2021. HC TPS Turku Oy.  Arkistoitu 16.7.2021. Viitattu 5.8.2021.
5. ↑  Elite Prospects - YJK/JHT U16 *eliteprospects.com*. Everysport Media Group AB. Viitattu 4.6.2019. (englanniksi)
6. ↑  Elite Prospects - U16 I-divisioona Stats 2011-2012 *eliteprospects.com*. Everysport Media Group AB. Viitattu 4.6.2019. (englanniksi)
7. ↑  Elite Prospects - U16 I-divisioona Stats 2011-2012 *eliteprospects.com*. Everysport Media Group AB. Viitattu 4.6.2019. (englanniksi)
8. ↑  Elite Prospects - KalPa U18 *eliteprospects.com*. Everysport Media Group AB. Viitattu 4.6.2019. (englanniksi)
9. ↑  KalPan nuorille sopimuksia *Jatkoaika.com*.  15.4.2014. Jatkoaika r.y. Viitattu 8.10.2014.
10. ↑  Matches *championshockeyleague.com*.  21.8.2014. Champions Hockey League (CHL) AG. Viitattu 2.12.2020. (englanniksi)
11. ↑  Kokoonpanot *liiga.fi*.  28.10.2014. Jääkiekon SM-liiga Oy. Viitattu 2.12.2020.
12. ↑  Ottelutilastot *liiga.fi*.  28.10.2014. Jääkiekon SM-liiga Oy. Viitattu 28.10.2014.
13. ↑  "Mitään selityksiä ei ole" *is.fi*.  13.1.2015. Sanoma Media Finland Oy. Viitattu 14.1.2015.
14. ↑  Otteluseuranta *liiga.fi*.  13.1.2015. Jääkiekon SM-liiga Oy. Viitattu 14.1.2015.
15. ↑  KalPa jatkoi lupaustensa sopimuksia *Jatkoaika.com*.  7.11.2014. Jatkoaika r.y. Viitattu 7.11.2014.
16. ↑  KalPan Jonne Tammela sairauslomalle *Jatkoaika.com*.  2.9.2015. Jatkoaika r.y. Viitattu 16.3.2016.
17. ↑  Lightning sign forward Jonne Tammela to entry-level contract *nhl.com/lightning*.  1.4.2016. TAMPA BAY:  Tampa Bay Lightning. Viitattu 6.4.2016. (englanniksi)
18. ↑  Jonne Tammela solmi NHL-sopimuksen ja siirtyy Pohjois-Amerikkaan *kalpa.fi*.  4.4.2016. KalPa Hockey Oy. Viitattu 6.4.2016.
19. ↑  Jonne Tammela kevääksi rapakon taakse *Jatkoaika.com*.  7.4.2016. Jatkoaika r.y. Viitattu 7.4.2016.
20. ↑  Ikosen ja Tammelan kohtaloksi putoaminen Lightningin leiriltä, myöskään Wisniewski ei jatka *Jatkoaika.com*.  3.10.2016. Jatkoaika r.y. Viitattu 3.10.2016.
21. ↑  Lightning Reduce Training Camp Roster By 24 *nhl.com/lightning*.  2.10.2016. TAMPA BAY:  Tampa Bay Lightning. Viitattu 3.10.2016. (englanniksi)
22. ↑  Tampa Bay Lightning prospect Jonne Tammela won't recover from knee injury in time to rejoin Peterborough Petes this season *thepeterboroughexaminer.com*.  9.3.2017. Metroland Media Group Ltd. Viitattu 1.5.2023. (englanniksi)
23. ↑  Overager Tammela acquired by Greyhounds *soogreyhounds.com*.  9.1.2018. Soo Greyhounds. Viitattu 1.5.2023. (englanniksi)
24. ↑  Kramer, Lindsay: Prospect who thought he might never play again now flying with Syracuse Crunch *syracuse.com*.  15.1.2018. Syracuse, N.Y.:  Advance Local Media LLC. Viitattu 1.5.2023. (englanniksi)
25. ↑  Jonne Tammela Stats, Profile, Bio, Analysis and More *sportsforecaster.com*. XML Team Solutions, LLC. Viitattu 1.5.2023. (englanniksi)
26. ↑  Pohjois-Amerikasta kotimaahan palaava Tammela Lukkoon - "Nuori pelaaja, joka on kuitenkin nähnyt paljon" *Jatkoaika.com*.  28.5.2019. Jatkoaika r.y. Viitattu 4.6.2019.
27. ↑  Elite Prospects - Lukko *eliteprospects.com*. Everysport Media Group AB. Viitattu 22.3.2020. (englanniksi)
28. ↑  HIFK - Lukko, 18.12.2019 *liiga.fi*.  18.12.2019. Jääkiekon SM-liiga Oy. Viitattu 1.12.2020.
29. ↑  Lahtinen, Matias: Jussi Ahokas odotetusti TPS:n päävalmentajaksi – Ensi kauden pelaajistossa nähdään paluumuuttaja , tuore suomenmestari sekä Andrei Karejev *Jatkoaika.com*.  27.5.2021. Jatkoaika r.y. Viitattu 1.7.2021.
30. ↑  Viljanen, Markus: Jonne Tammelan ja TPS:n kausi on ollut haastava, mutta usko tekemiseen on kova *liiga.fi*.  25.1.2022. Jääkiekon SM-liiga Oy. Viitattu 15.6.2022.
31. ↑  Elite Prospects - TPS *eliteprospects.com*. Everysport Media Group AB. Viitattu 15.6.2022. (englanniksi)
32. ↑  Saarela, Anni: Ilves voittoon! Marko Anttila ilmiliekeissä – TPS-hyökkääjä loukkaantui *iltalehti.fi*.  15.4.2022. Alma Media Suomi Oy. Viitattu 15.6.2022.
33. ↑  Elite Prospects - TPS *eliteprospects.com*. Everysport Media Group AB. Viitattu 1.5.2023. (englanniksi)
34. ↑  TPS - Ässät, 14.3.2023 *liiga.fi*. Jääkiekon SM-liiga Oy. Viitattu 1.5.2023.
35. ↑  Hurmerinta, Eero: Jonne Tammela suuntaa SaiPaan − "Juuri sellainen pelaaja, jota meidän kokoonpano tarvitsee" *Jatkoaika.com*.  20.5.2023. Jatkoaika r.y. Viitattu 20.5.2023.
36. ↑  Peltola, Pasi: SaiPa oli sitkeä takaa-​ajaja, mutta taipui – Jonne Tammelan paluu tuo kaivattua taitoa *esaimaa.fi*.  26.12.2023. Jatkoaika r.y. Viitattu 14.3.2024.
37. ↑  Nuorten leijonien lopullinen kisajoukkue julki *Jatkoaika.com*.  23.12.2015. Jatkoaika r.y. Viitattu 24.12.2015.
38. ↑  Poikonen, Outi: Tammela ei mahtunut Pikkuleijonien MM-kisajoukkueeseen *savosanomat.fi*.  23.12.2015. Savon Media Oy. Viitattu 21.7.2017.
39. ↑  Pasi Tammela *Elite Prospects*. Everysport Media Group AB.  (englanniksi)
40. ↑  Jussi Tammela *Elite Prospects*. Everysport Media Group AB.  (englanniksi)
41. ↑  Jeremi Tammela *Elite Prospects*. Everysport Media Group AB.  (englanniksi)

SaiPa – SM-liiga
1 Hiltunen |
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel  

Valmentajat Hämäläinen – Immonen – Goldberg – Ore – Ropo – Kadera